Golden Core

Golden Core er en norsk doom metal/stoner metal-duo fra Ammerud i Oslo. Bandet ble startet i 2014 og består av Simen Jakobsen Harstad (gitar) og Johannes Thor Sandal (trommer og vokal). Stilmessig spiller bandet en krysning mellom ulike sjangre, hovedsakelig doom metal og stoner metal med elementer av black metal, progressive rock, støyrock og sludge. Golden Core er blitt sammenlignet med band som High on Fire, Neurosis, Electric Wizard, Kyuss, Mastodon, og Mayhem.

Historie 
Golden Core begynte å spille sammen på Fyrhuset musikkverksted vinteren 2014, da de var 9 og 11 år gamle. Senere samme år fikk de prøve seg på ungdomsscenen på GranittRock og har siden da spilt uttalige konserter i Norge, Island, England og Danmark. Golden Core gjorde tidlig et solid inntrykk på metallscenen i Norge, og har opptrådt på flere av de største festivalene som Midgardsblot, Øyafestivalen, by:Larm og Bloodstock Open Air i England, og de har gjort supportopptredener for band som Napalm Death og Bongzilla.

I 2017 ga Golden Core ut debutalbumet Norwegian Stoner Machine. Albumet inneholder åtte instrumentale låter og ble distribuert via Tigers Diger Distro. I 2019 signerte Golden Core med plateselskapet Fysisk Format og ga ut konseptalbumet Fimbultýr. Fimbultýr fikk svært gode omtaler og anmeldelser i norsk musikkpresse og ble blant annet kåret til årets album av Evig Lyttar-redaksjonen.

I januar 2021 ga Golden Core ut singelen «Fáfnis bani» på vinyl og streaming på bandets eget selskap Helvetes Indre Kretser. «Fáfnis bani» ble innspilt i Mølla Studio av Knut Magne Valle.

Priser 
 Vinner av EuroNoize 2019.
 Vinnere av Sparebanken Vest hovedstipend under Vill Vill Vest-festivalen 2019

Diskografi

Album
Norwegian Stoner Machine (2017)
Fimbultýr (2019)

Singler og EPer
 «Sword of Darkness» (albumsingel) (2017)
 «Dark Night II» (singel) (2017)
 «The Devil Speaking - Last Explosion (EP)» (2018)
 «ᛒᛅᛚᛏᚱᛋᚴᚢᛁᚦᛅ» (2018)
 «See You In The Shadow»  (2018)
 «Villist Vættir» (albumsingel) (2019)
 «Hrafnaspá» (albumsingel) (2019)
 «Fáfnis bani» (2021)

Samleskiver
Norsk Urskog Metal Sampler vol. VI 2017 (2017)
Euronoize (2019)

Medlemmer
 Simen Jakobsen Harstad – Gitar, orgel
 Johannes Thor Sandal – Trommer, vokal

Referanser

Eksterne lenker
 
 
 Golden Core på Spotify
 Golden Core på Tidal

Norske heavy metal-band
Band etablert i 2014
2014 i Norge